ਕੋ ਸਮੂਈ
ਕੋ ਸਮੂਈ ਥਾਈਲੈਂਡ ਦਾ ਤੀਜਾ ਸਭ ਤੋਂ ਵੱਡਾ ਟਾਪੂ ਹੈ ਇਸ ਨੂੰ ਮਿਉਸੀਪਲ ਅਤੇ ਸਥਾਨਕ ਸਵੈ-ਸ਼ਾਸਨ ਸਰਕਾਰ ਦਾ ਦਰਜਾ ਹਾਸਿਲ ਹੈ। ਇਹ ਟਾਪੂ ਥਾਈਲੈਂਡ ਦੀ ਖਾੜੀ ਵਿੱਚ ਹੈ ਜਿਸ ਦਾ ਖੇਤਰਫਲ 228.7 ਵਰਗ ਕਿਲੋਮੀਟਰ ਅਤੇ ਆਬਾਦੀ 62,500 ਦੇ ਕਰੀਬ ਹੈ। ਇਸ ਦਾ ਜ਼ਿਆਦਾ ਭਾਗ ਪਹਾੜੀ ਖੇਤਰ ਹੈ ਜੋ ਸਮੁੰਦਰੀ ਤਲ ਤੋਂ 2,083 ਫੁੱਟ ਉੱਚਾ ਹੈ। ਕੋ ਸਮੂਈ ਦੀ ਜ਼ਿਆਦਾਤਰ ਵਸੋਂ ਟਾਪੂ ਦੇ ਬਾਹਰੀ ਖੇਤਰਾਂ ਵਿੱਚ ਹੀ ਰਹਿੰਦੀ ਹੈ। ਇਸ ਟਾਪੂ ਤੇ 15 ਸਦੀ ਵਿੱਚ ਵਸੋਂ ਹੋਈ। ਇਸ ਟਾਪੂ ਨੂੰ ਪਹਿਲੀ ਵਾਰ ਚੀਨ ਦੇ ਨਕਸ਼ੇ ਤੇ 1687 ਵਿੱਚ ਦੇਖਿਆ ਗਿਆ। ਕੋ ਸਮੂਈ ਸੂਰਤ ਥਾਨੀ ਨਗਰ ਤੋਂ 35 ਕਿਲੋਮੀਟਰ ਉਤਰ ਪੂਰਬ ਵਿੱਚ ਥਾਈਲੈਂਡ ਦੀ ਖਾੜੀ ਵਿੱਚ ਸਥਿਤ ਹੈ।